# Rhwydwaith Cynulleidfa Ffilm BFI (FAN) Cronfa Arddangos Ffilmiau (CAFf): Cefnogaeth i Arddangosfa Ffilmiau Annibynnol

## Canllawiau Cyllido Awst 2020

### Gwybodaeth allweddol yn gryno:

* **Cyfanswm sydd ar gael: £40,000**
* **Dyfarniadau: hyd at £5k**
* **Ceisiadau yn agor: Dydd Llun 17 Awst 2020**
* **Ceisiadau yn cau: Dydd Mercher 30 Medi 2020**
* **Ffenestr gweithgarwch: Hydref 2020 - Mawrth 2021**
* **Nod:** Nid ar gyfer cyrff newydd neu brosiectau newydd ond i gynorthwyo aelodau cyfredol y ganolfan i ailgychwyn gweithgaredd ac i ailymgysylltu gyda chynulleidfaoedd.
* **Nodwch** dylai’ch gweithgaredd gychwyn o ganol fis Hydref ymlaen, er mwyn caniatáu i Ganolfan Ffilm Cymru wneud penderfyniadau cyllido.

## Cyflwyniad

Mae Canolfan Fffilm Cymru yn cefnogi arddangoswyr ffilmiau i gyrraedd cynulleidfaoedd gyda ffilmiau annibynnol, Prydeinig a rhyngwladol.

Fel rhan o Rwydwaith Cynulleidfa Ffilm DU gyfan BFI (FAN), ein gweledigaeth ydy adeiladu cynulleidfa sinema ehangach, mwy amrywiol gyda gwerthfawrogiad dyfnach o ffilmiau Prydeinig a rhyngwladol.

Mae nodau FAN yn ddeublyg:

* Datblygu cynulleidfa fwy, mwy amrywiol, hyderus a chynaliadwy ar gyfer amrediad ehangach o ffilmiau Prydeinig annibynnol a rhyngwladol – gan ganolbwyntio’n bennaf ar y profiad gwylio torfol,
* Creu sector cryfach, mwy cysylltiedig a hyderus ar gyfer dosbarthu ac arddangos ffilmiau annibynnol Prydeinig a rhyngwadol.

O 20 Mawrth 2020, mae cyflawniad y nodau yma wedi bod mewn perygl oherwydd Covid-19 a chyfarwyddyd y Llywodraeth i gau sinemau, lleoliadau diwylliannol a lleoedd eraill o ymgasglu ar draws y DU, sydd, ynghyd â chanslo gwyliau ffilm, wedi effeithio’n fawr ar allu aelodau FAN i gyflawni’r briff yma.

Tra bod cynulleidfaoedd wrth galon popeth a wna FAN, mae gallu’r sector i gyrraedd y cynulleidfaoedd hynny mewn lleoliad torfol yn gyfan gwbl ddibynnol ar gynaliadwyedd sinemau, gwyliau, lleoliadau cymunedol a chyrff eraill sydd yn rhan o’r Rhwydwaith Cynulleidfa Ffilm.

Nod y Gronfa Arddangos Ffilmiau (GAFf) ydy ailgychwyn y sector arddangos ffilmiau annibynol a chynorthwyo gydag adferiad cyrff diwylliannol ar draws y DU. Fe fydd yn cefnogi arddangoswyr i ailgychwyn gweithgaredd datblygu cynulleidfa yn unol ag amcanion FAN, rhaglennu ffilmiau Prydeinig annibynol a rhyngwladol a darparu dangosiadau.

## Beth ydy’r Gronfa Arddangos Ffilmiau (GAFf)

Rydym yn chwilio am gynigion gan aelodau’r Ganolfan a fydd yn ein helpu i ateb nodau FAN yn ystod y cyfnod Hydref 2020 – Mawrth 2021.

Diben y Gronfa Arddangos Ffilmiau ydy cefnogi aelodau FAN i ailgychwyn rhaglennu diwylliannol ac ymgysylltu gya chynulleidfaoedd eang ac amrywiol wrth iddyn nhw fynd ati i ailagor. Dydy’r gronfa ddim ar gyfer cyrff newydd na phrosiectau newydd gan ei fod wedi ei anelu at helpu aelodau cyfredol y Ganolfan i ailgychwyn gweithgaredd ac ailymgysylltu gyda chynulleidfaoedd.

Blaenoriaeth allweddol y gronfa ydy annog arddangoswyr ffilmiau i gynnwys cynhwysiant a chynaladwyedd amgylcheddol i’w dull o ailgychwyn gweithgaredd.

Mae’r Gronfa wedi’i hanelu yn bennaf at Aelodau Canolfan Ffilm sydd yn ymwneud â gweithgaredd wynebu cynulleidfaoedd drwy gydol y flwyddyn. Mae cefnogaeth ar gael i gynnal ac ehangu darpariaeth cyfredol yn cynnwys gweithgaredd cyfyngedig i amser, sydd yn digwydd yn rheolaidd fel gwyliau ffilm lle maen nhw’n gallu dangos cydweddiad cryf gyda blaenoriaethau FAN a lle maen nhw’n delio gydag anghenion strategol y Ganolfan.

Ar y cyfan rhoddir blaenoriaeth i’r aelodau Canolfan hynny sydd ag enw da amlwg o waith sydd yn ateb amcanion FAN a’r rhai a dderbyniodd gyllid o Grofna Gwytnwch Covid-19 FAN BFI (lle mae’n berthnasol).

Fe ddylai pob cynnig ymateb i amcanion strategol allweddol Canolfan Ffilm Cymru a amlinellir yn y tudalennau canlynol. Rhaid i aelodau’r Ganolfan hefyd allu nodi sut y byddan nhw’n delio gyda [Safonau Amrwyiaeth BFI](https://www.bfi.org.uk/supporting-uk-film/diversity-inclusion/bfi-diversity-standards) a chytuno gyda’r [Egwyddorion Gwrth Fwlio ac Aflonyddu BFI .](https://www.bfi.org.uk/about-bfi/policy-strategy/bullying-harassment-prevention)

Rhaid i gynigion hefyd ddangos sut y byddan nhw’n gweithredu yn ddiogel yn ystod Covid-19 a gellir cyfeirio at [UKCA's Cinemas - keeping workers and customers safe during Covid-19 Guidelines.](https://www.cinemauk.org.uk/wp-content/uploads/2020/07/CINEMAS-keeping-workers-and-customers-safe-during-COVID-19-JULY-2020-V1.3.pdf)

Gall y gweithgaredd a gefnogir gan GAFf amrywio o ran hyd, graddfa a fformat ond dylai pob darpariaeth fodd bynnag ddigwydd rhwng Hydref 2020 a Mawrth 2021. Gall aelodau wneud cais am hyd at £5000 a gall cefnogaeth gynnwys rhaglennu, marchnata a chostau cysylltiedig.

Oherwydd yr adnoddau cyfyngedig sydd ar gael, ac ymrwymiad FAN i gynaladwyedd amgylcheddol, ni chaiff Gyrru i Mewn eu cefnogi drwyr gronfa yma. Fe fydd gweithgaredd ar-lein yn flaenoriaeth dim ond os yw’n rhan o waith ‘mewn lleoliad’.

## Ein blaenoriaethau

Caiff pob cynnig ei asesu yn erbyn y gallu a’r potensial i ddiwallu un neu ragor o amcanion craidd FHW:

### Cynhwysiant

Rhaglenni blwyddyn gyfan o ddangosiadau hygyrch sydd yn cynyddu amrediad ac amrywiaeth cynulleidfaoedd sydd yn ymgysylltu gyda ffilmiau:

* Cefnogaeth i gymunedau wedi’u hymylu (e.e. Cynulleidfaoedd LGBTQIA+, BAME, grwpiau henoed, cynulleidfaoedd anabl, ieithoedd lleiafrifol). Gwaith maes llawr gwlad penodedig sydd yn dod â chynulleidfaoedd i’r gofod ffilmiau. Rhaglenni ffilm sydd yn cynrychioli diwylliannau a hunaniaethau amrywiol ar ac oddi ar y sgrin.

### Cynulleidfaoedd ifanc

Cynulleidfaoedd ifanc 16 -30 oed: Gwella mynediad i ffilmiau, gyda gwerth ychwanegol drwy gydol y flwyddyn.

* Dewisiadau ffilmiau annibynnol a rhyngwladol annibynnol yn rheolaidd ar bris fforddiadwy.
* Anogaethau neu atebion teithio i gynulleidfaoedd ifanc neu deuluoedd mwy ynysig.
* Cyfleoedd i gasglu adborth gan ac adeiladu sgiliau i gynulleidfaoedd ifanc sydd yn gallu ffurfio rhaglenni yn y dyfodol.
* Cynlluniau curadurol ifanc.
* Prosiectau partneriaeth gydag Into Film ar gyfer pobl ifanc 16-19 oed sydd yn creu perthnasoedd cryf rhwng cynulleidfaoedd ifanc a’u lleoliadau lleol.

### Ymgysylltu gyda Chynulleidfaoedd

Denu a chynnal cynulleidfaoedd ar gyfer sinema Prydeinig annibynnol (yn cynnwys Cymreig) a rhyngwladol, gan gynnig profiad diwylliannol dwfn:

* Hybu marchnata a gallu cysylltiadau cyhoeddus, profi technegau arloesol i ddenu cynulleidfaoedd,
* Defnyddio technolegau digidol i hyrwyddo ymgysylltiad cyfoes gyda ffilmiau, fel sesiynau Holi ac Ateb byw neu vox pops,
* Gwaith maes hir dymor ymysg y cymunedau mwyaf cudd, yn hytrach na digwyddiadau unwaith,
* Ymchwil cadarn ac ymgysylltu gyda chynulleidfaoedd sydd yn ein galluogi i ddeall ein cynulleidfaoedd.
* Dathlu ffilmiau Gwnaethpwyd yng Nghymru gan gynnig llwyfan i dalent Cymreig,
* Gwyliau neu rwydweithiau arloesol sydd yn annog modelau darpariaeth cynaliadwy a chynulleidfaoedd yn dychwelyd i sinemau Prydeinig, rhyngwladol ac annibynnol. Gellir hefyd gofyn am gyllid gan [Ffilm Cymru Wales](http://www.ffilmcymruwales.com/index.php/en/see-welsh-film/funding) ar gyfer cyllido gwyliau neu ar gyfer gwyliau o arwyddocad cenedlaethol o [Gronfa Cynulleidfa BFI](https://www.bfi.org.uk/supporting-uk-film/distribution-exhibition-funding/bfi-audience-fund).

Gweler hefyd ein [Strategaeth Gwyliau](https://canolfanffilmcymru.org/cy/support/strategaeth-yr-wyl/) ar gyfer cefndir.

### Treftadaeth

Dathlu ein hunaniaeth cenedlaethol, iaith a diwylliant drwy ffilm.

* Hwyluso rhagor o fynediad i dreftadaeth sgrin gan ganolbwyntio ar gasgliadau cenedlaethol a rhanbarthol, cynyddu gwerthfawrogiad ar gyfer ffilmiau treftadaeth ar draws pob oedran.

### Sgiliau

Gweler ein [canllawiau hyfforddi](https://www.filmhubwales.org/en/support/training-and-skills-support/) i wneud cais am fwrseriaeth sgiliau.

## Ein hymrwymiad i gynhwysiant

### Safonau Amrywiaeth BFI

Yn unol â Safonau Amrwyiaeth BFI, rydym yn annog gweithgaredd wedi’i anelu at, ac/neu wedi’i gydgynhyrchu gyda grwpiau sydd wedi’u tangynrychioli. Mae’r Safonau yn canolbwyntio ar dangynrychiolaeth mewn perthynas ag oedran, anabledd, ethnigrwydd, rhyw, LGBTQ+, crefydd a chred (fel ag y maen nhw’n berthynol i [Ddeddf Cydraddoldeb 2010](https://www.gov.uk/guidance/equality-act-2010-guidance)), yn ogystal â chefndir cymdeithasol economaidd a lleoliad daearyddol.

Rydym yn neilltuol o ymrwymedig i sicrhau bod cynulleidfaoedd sydd yn cael eu heffeithio yn anghymesur, fel pobl Ddu, anabl, byddar a niwrowahanol, yn gallu profi ffilmiau annibynnol ac yn cael croeso i ofod sinema.

Gofynnir i bobl sydd yn cynnig am Gronfa Arddangos Ffilmiau ddangos sut mae eu gweithgaredd yn hyrwyddo cynhwysiant ymysg cynulleidfaoedd, ar y sgrin ac yn y gweithlu.

Rydym yn gofyn i bob cynnig gefnogi’r Safonau a rhoddir blaenoriaeth i gynigion sydd yn gwneud hyn mewn dull clir ac argyhoeddedig. Fe ddylai ymgiswyr ganolbwyntio yn arbennig ar Safon D a sut mae eu cynnig yn darparu cyfloedd datblygu cynulleidfa cynhwysol.

Mae tîm y Ganolfan gerllaw i helpu ymgeiswyr i ddehongli’r Safonau, cysylltwch os gwelwch yn dda am ragor o wybodaeth.

## Meysydd Canolbwyntio Ychwanegol

### Cynaliadwydd Amgylcheddol

Rydym yn ymrwymedig i leihau effaith amgylcheddol y gwaith a gefnogwn ac rydym yn gofyn i bawb sydd yn derbyn cyllid i wneud yr hyn a allant i gyfrannu at y nod yma.

Fel rhan o’ch cais, gofynnir i chi pa fesurau y gallech eu cymryd i gadw effaith amgylcheddol eich prosiect i’r lleiaf.

Mae rhai enghreifftiau ysbrydoledig o arddangoswyr sydd yn gwneud gwaith yn y maes yma yn cynnwys Scott Cinemas, HOME, Curzon and Depot. Mae gennym hefyd restr o adnoddau ar ein gwefan, yn cynnwys [ICO Greening Your Cinema Toolkit](https://filmhubwales.org/en/ico-green-cinema-toolkit/).

### Bwlio ac Aflonyddu

Dydy BFI na Chanolfan Ffilm Cymru ddim yn dioddef unrhyw gamdriniaeth, bwlio ac aflonyddu yn ein cyrff ein hunain ac aelodau FAN a gyllidwn. Datblygodd BFI a BAFTA set o egwyddorion a chanllaw goddefiad sero mewn ymgynghoriad gyda chyrff, undebau a chyrff y diwydiant ar draws y diwydiant ffilmiau, teledu a sinemau mewn ymateb i broblemau brys a systematig. Mae’r dogfennau ar gael [yma. Gofynnwn i’r holl ymge](https://www.bfi.org.uk/about-bfi/policy-strategy/bullying-harassment-prevention)iswyr ymgysylltu gyda’r egwyddorion yma drwy, ar y lleiaf, eu darllen a’u rhannu o fewn eich corff. Gofynnir hefyd i ymgeiswyr gynnwys copi o’u polisïau bwlio ac aflonyddu gyda’u cynnig. Os nad oes gennych bolisi ar hyn o bryd, cysylltwch os gwelwch yn dda a gallwn eich cefnogi gyda hyn.

\*Dydy cynaliadwyedd amgylcheddol a Bwlio ac Aflonyddu ddim yn feini prawf asesu ffurfiol, ond defnyddir yr wybodaeth a ddarparwch i fesur sut y gallwn eich cefnogi ymhellach yn y maes yma a sicrhau arfer gorau ar draws y Rhwydwaith Cynulleidfa Ffilm. Os bydd costau ychwanegol cymhedrol ynghlwm gyda gweithredu arfaethedig gallwch gynnwys y rhain yn eich cyllideb ar gyfer eu hystyried.

## Pwy sydd yn gallu wneud cais?

Rhaid i chi fod yn aelod Canolfan i fanteisio ar gyfleoedd cyllido Canolfan Ffilm Cymru. Mae ein haelodaeth yn cynnwys cyrff o amrywiol faint a siâp – o sinemau cymunedol i wyliau i ganolfannau amlgelfyddydol. I ddod yn aelod, llanwch ein [Ffurflen Gais](https://canolfanffilmcymru.org/cy/ymaelodwch/). E-bostiwch ni os nad ydych yn sicr os ydych yn aelod cyfredol ai peidio.

Dydy Cyrff Arweiniol Canolfannau Ffilm ddim yn gymwys i wneud cais ar gyfer eu gweithgaredd eu hunain, hyd yn oed os ydyn nhw’n diwallu’r meini prawf uchod.

## Am faint y gallaf wneud cais?

Gall aelodau ofyn am hyd at £5000 fesul cynnig.

Nid ydym yn gallu cyllido 100% o gostau gweithgaredd. Er nad oes gennym fynediad canran penodedig ar gyfer cyllid cyfatebol, rydym yn disgwyl gweld incwm gwerthiant tocynnau a chefnogaeth partneriaeth arall – boed mewn arian parod, amser gwirfoddoli neu gyfraniadau mewn modd eraill – yn gynwysiedig yn y gyllideb.

Y dyddiad cau ar gyfer cynigion terfynol ydy **5pm Dydd Mercher 30 Medi 2020.**

## Defnyddio Dyfarniadau

Fe fydd gan pob corff ei anghenion unigol – ond, yn gyffredinol gall y GAFf gefnogi’r costau canlynol.

### Costau cymwys:

* Hawliau ffilm a chludiant print,
* Gweithgaredd-costau staffio penodol e.e. curadu, marchnata neu gostau rheoli prosiect,
* Costau llogi lleoliad a chostau offer gweithgaredd penodol,
* Ymgyrchoedd marchnata, cysylltiadau cyhoeddus a hysbysebu,
* Costau digwyddiad ar gyfer dangosiadau gydag ychwanegiadau e.e. ffioedd siaradwr, talent neu artist,
* Costau gwirfoddol a gwerthuso,
* Costau hygyrchedd – e.e. creu deunyddiau cefnogi hygyrch, ffioedd is-deitlo,
* Costau gwaith maes a chynhwysiant cymunedol e.e. darparu trafnidiaeth i gynulleidfaodd ynysig,
* Costau datblygu cynulleidfa – e.e. gweithdai rhaglenwyr ifanc,
* Cliriadau hawliau a ffioedd curadu ar gyfer deunyddiau treftadaeth sgrin,
* Costau yn berthynol i weithgaredd ar-lein fel platfform we ffioedd cynnal.

Dydy’r rhestr yma ddim yn gyflawn a gellir ystyried eitemau eraill.

### Costau anghymwys:

Dylai pob cynnig gyfrannu at y gweithgaredd a gynnigir. Y tu hwnt i hyn, mae rhai meysydd yn anaddas ar gyfer cefnogaeth gan GAFf. Mae’r rhain yn cynnwys:

* Costau gwneud ffilm (yn cynnwys gweithdai), cefnogaeth i wneuthurwyr ffilm i ddatblygu neu ddosbarthu eu gwaith eu hunain neu ar gyfer rhaglenni sydd yn ymgysylltu yn unig gyda chynulleidfaoedd o wneuthurwyr ffilmiau. Mae Ffilm Cymru Wales a Rhwydwaith BFI yn bodoli i gefnogi cynhyrchu a datblygu. Mae FHW yn gweithio drwy gydol y flwyddyn i hyrwyddo ffilmiau sydd ar gael i’w harchebu i’n rhwydwaith arddangowyr. Edrychwch ar ein [tudalen gwneuthurwyr ffilm](https://canolfanffilmcymru.org/cy/support/gwneuthurwyr-ffilm-dosbarthwyr/) i weld pa wybodaeth rydym ei angen.
* Costau cyfalaf yn cynnwys gwaith trwsio adeiladau, PPE neu fesurau iechyd a diogelwch ychwanegol sydd yn angenrheidiol oherwydd Covid-19. Dylid cyfeirio ymholiadau am gyfalaf at Gyngor Celfyddydau Cymru, darparwyr loteri eraill fel Cronfa’r Loteri Fawr Cymru
* Rhaglenni sydd yn cynnwys digwyddiadau am ddim, digwyddiadau heb docynnau neu lle na ellir adrodd ar nifer y gynulleidfa
* Costau rhedeg cyffredinol y cyrff heb fod yn benodol berthynol i’r gweithgaredd
* Gweithgaredd a ddylai gael ei gynnwys mewn addysg statudol, yn cynnwys digwyddiadau sydd yn digwydd ar dir ysgol/yn ystod oriau ysgol. Gallwch edrych ar gyllid addysg Ffilm Cymru Wales neu Into Film Cymru,
* Digwyddiadau nad ydyn nhw’n canolbwyntio’n bennaf a arddangos ffilmiau
* Gweithgaredd sydd yn gynwysiedig mewn trefniadau cyllido cyfredol
* Rhaglenni sydd yn dyblygu darpariaeth yn yr un maes
* Gweithgaredd sydd yn digwydd mewn lleoliad nad yw ar agor i’r cyhoedd – e.e. lleoliad aelodau’n unig
* Sefydlu clybiau ffilm newydd ac agor sinemau newydd. Mae gwybodaeth ar gael hefyd drwy [Sinema i Bawb](https://cinemaforall.org.uk/),

### Sut i wneud cais am gyllid

Er mwyn gwneud cais am gyllid gofynnir i chi gyflwyno ffurflen gynnig fer a chyllideb. Fe fydd y ffurflen gynnig yn rhoi cyfle i chi ddisgrifio eich gweithgaredd a sut mae’n cyfrannu at flaenoriaethau Canolfan Ffilm Cymru. Os oes gennych unrhyw gwestiynau ynghylch y gronfa, y broses gyflwyno neu os hoffech drafod eich cynnig cyn gwneud cais, mae croeso i chi gysylltu.

Os oes gennych unrhyw ofynion mynediad penodol (e.e. dogfennau hawdd eu deall), os hoffech gyflwyno eich cais mewn dull arall neu os oes gennych ymholiadau am y broses ymgeisio, cysylltwch gyda’n tîm a fydd yn hapus i drafod hyn.

### Cynllun Cymorth Mynediad BFI

Os oes gennych ofynion mynediad sydd yn golygu eich bod angen cymorth wrth wneud cais am gyllid BFI, efallai y gallwch ofyn am gymorth ariannol drwy Gynllun Cymorth Mynediad BFI. [Mae rhagor o wbodaeth ar gael yma](https://www.bfi.org.uk/supporting-uk-film/film-fund/access-support-bfi-film-fund-applicants).

## Meini prawf asesiad:

Caiff eich cynnig ei asesu gan dîm Canolfan Ffilm Cymru. Fe fyddwn yn edrych yn benodol ar:

* Cymhwyster gweithgarwch: ydy’r gweithgaredd arfaethedig yn ateb blaenoriaethau a graddfa amser y gronfa,
* Cyrhaeddiad cynulleidfa: beth ydy’r targedau cynulleidfa a fydd y gweithgaredd arfaethedig yn eu cyflawni? Fe fydd nawdd y pen yn ystyriaeth. Tra ein bod yn gwerthfawrogi y bydd rhagweld derbyniadau yn anodd yn y cyd-destun cyfredol darparwch amcangyfrifadau os gwelwch yn dda,
* Effaith: beth ydy uchelgais diwylliannol y rhaglen arfaethedig? Oes partneriaethau perthnasol i gyflawni’r gweithgaredd yn effeithiol?
* Profiad sefydliadol: ydy’r corff yn gallu cyflawni’r gweithgaredd arfaethedig, yn cynnwys darparu marchnata, datblygu cynulleidfa a chynlluniau gwerthuso?
* Cyllideb: ydy’r holl gostau rhesymol wedi cael eu hystyried? Ydy’r gyllideb yn cydbwyso ac ydy’r holl gostau yn gymwys? Ydy costau mynediad yn gynwysiedig?
* Gwaddol: beth ydy’r cynlluniau tymor hirach i barhau i gyrraedd cynulleidfaoedd?
* Safonau Amrywiaeth BFI: ydy’r cynnig yn delio yn glir gyda Safonau Amrywiaeth BFI?

Noder os gwelwch yn dda ein bod yn disgwyl y bydd y gronfa yma wedi gordanysgrifio ac na fyddwn efallai yn gallu cyllido eich gweithgaredd hyd yn oed os yw’n ateb y meini prawf.

## Penderfyniadau ac Adborth

### Cynigion aflwyddiannus

Os yw eich cynnig yn aflwyddiannus, byddwn yn cysylltu gyda chi ar e-bost. Dydy bod yn aflwyddiannus ddim yn eich atal chi rhag manteisio ar gyfleoedd y Ganolfan yn y dyfodol.

### Cynigion llwyddiannus

Os ydy eich cynnig yn llwyddiannus, gall y panel asesu drafod unrhyw newidiadau angenrheidiol ac yn dymuno gweld cynllun diwygiedig cyn cadarnhau’r dyfarniad. Gall y broses yma gymryd amser ychwanegol. Fe fydd angen i linellau amser gweithgareddau roi ystyriaeth i hyn. Os nad oes unrhyw argymhellion neu newidiadau i’w gwneud, byddwch yn derbyn cadarnhad drwy e-bost yn nodi telerau ac amodau yn gysylltiedig gyda’r dyfarniad.

Fe fydd y rhain yn cynnwys gwybodaeth talu, canllawiau rhoi cydnabyddiaeth a gofynion monitro ac adrodd. Fe fydd angen i bob gweithgaredd a gyllidir arolygu eu cynulleidfaoedd gan ddefnyddio ein templed safonol – cofiwch am hyn wrth gynllunio eich strategaethau gwerthuso.

## Cwynion ac Apeliadau

Mae’r penderfyniad cyllido yn derfynol. Bydd ceisiadau’n annorfod yn cael eu gwrthod a gall fod ymgeiswyr yn siomedig gyda’r canlyniad yma. Ni chaiff apeliadau ffurfiol yn erbyn y penderfyniad terfynol eu hystyried oni bai bod gan yr ymgeisydd reswm da i gredu na chadwyd at y weithdrefn ar gyfer prosesu’r cais, neu ei bod wedi ei defnyddio mewn modd oedd yn rhagfarnu canlyniad y cais.

## Amdanom ni:

Mae Canolfan Ffilm Cymru (FHW) yn rhan o rwydaith DU gyfan o ganolfannau a gyllidir gan y Sefydliad Ffilm Prydeinig (BFI) i ffurfio Rhwydwaith Cynulleidfa Ffilm (FAN), a Chapter a benodwyd i fod yn Gorff Arweiniol Canolfannau Ffilm (FHLO) yng Nghymru.

Ers sefydlu Canolfan Ffilm Cymru yn 2013 rydym wedi cyllido dros 225 o brosiectau sinema, gan gyrraedd 465,000 o aelodau cynulleidfa.

Diolch i gyllid y Loteri Cenedlaethol, fel rhan o strategaeth 2022 BFI, dibyn y rhaglen datblygu cynulleidfa ydy:

* Galluogi rhaglennu ffilmiau diwylliannol arloesol ac anturus ledled Cymru gan helpu arddangoswyr i fuddsoddi’n rheolaidd mewn dewisiadau eofn hyrwyddo cyfranogiad dyfnach cynulleidfaoedd,
* Archwilio cynrychiolaeth a rhwystrau potensial i fynediad,
* Adnabod arwyddocad ffilmiau i gymunedau gwledig pellennig,
* Cysylltu gyda chynulleidfaoedd ifanc 16-30 oed,
* Cefnogi creadigrwydd sydd yn amgylcheddol ymwybodol.

Gyda’n gilydd fe fyddwn yn dathlu grym ffilm i geu partneriaethau cadarnhaol, sgiliau sydd yn newid bywyd a gwerth hanfodol ffilm fel treftadaeth a chelfyddyd, a hyrwyddo Cymru fel conglfaen diwylliant ffilm.

Am wybodaeth ynghylch rhywfaint o’n gwaith hyd yn hyn, edrychwch ar [uchafbwyntiau FHW](https://canolfanffilmcymru.org/cy/amdanom-ni/).

## Camau Nesaf

Os hoffech drafod cynnig potensial gyda FHW cyn y cais, cysylltwch os gwelwch yn dda gyda:

Lisa Nesbitt, Swyddog Datblygu - lisa@filmhubwales.org / 02920 311067

Hana Lewis, Rheolwraig Strategol y Ganolfan - hana@filmhubwales.org / 02920 353740

## Dim yn aelod o Ganolfan Fffilm Cymru?

Mae ein haelodaeth am ddim i gyrff cymwys ac mae’n cynnig mynediad i’n hamrediad o gyllid, cefnogaeth a manteision. [Darllenwch ein canllawiau i aelodau ac ymunwch yma.](https://canolfanffilmcymru.org/cy/ymaelodwch/)